stanford-oval/wikipedia huggingface dataset:
Ritva Siikala
Ura > Taidetyö

Siikala on työskennellyt Suomen lisäksi Ruotsissa, Norjassa ja Islannissa. Hän on ohjannut erityisesti klassikkoja, kuten Anton Tšehovin, Henrik Ibsenin, August Strindbergin, Federico García Lorcan, Arthur Millerin, Eugene O'Neillin ja Minna Canthin näytelmiä. Hän on myös toiminut 1970–1980-luvuilla näyttelijäntyön ja ohjaamisen opettajana ja kääntänyt näytelmiä englannista ja ruotsista suomeksi.lähde?
Siikala on tehnyt joitakin dokumenttiohjelmia Yleisradiolle, muun muassa Elämäni naiset ja naiskuvat, Väärä väri, väärä sukupuoli, Timbuktun tuolla puolen, Etiopia sydämessä, ja Vietnam mielessäni. Televisioon hän on tehnyt haastatteluohjelmat mm. Anne Friedistä ja Georg Henrik ja Elisabeth von Wrightistä.
Siikala on johtanut Kirjannäyttämöä, Teatteri Raivoisia Ruusuja ja Monikulttuurista taideyhteisö Kassandraa. Hän on julkaissut lukuisia esseitä eri kirjoissa sekä omaelämäkerrallisen esikoisteoksen Rauhoitu nyt vihdoinkin (Like)  2004, esseekokoelman Musta sielu valkonaama (Aula & Co) 2015 ja näytelmän Kaksi matkaa Israeliin – viisumi tuntemattomaan (ntamo/Kansallisteatteri) 2016. Sen hän muokkasi ja ohjasi Kemin kaupunginteatteriin 2017 nimellä Kemin tyttö – kaksi matkaa Israeliin.
Ura > Raivoisat Ruusut

Siikala perusti vuonna 1988 Teatteri Raivoisat Ruusut ja johti sitä 12 vuotta. Raivoisien Ruusujen esityksissä naisnäyttelijät koko Suomesta ja sittemmin myös naapurimaista esittivät kaikki roolit länsimaisen kulttuurin klassikkoteoksissa.
Ruusujen läpimurtoesityksen Siikala ohjasi Katajanokan konepajaan vuonna 1987 Helsingissä. Se oli Shakespeare-dramatisointi  Raivoisat ruusut – kronikka vallasta, jonka hän oli tehnyt yhdessä Solja Kievarin kanssa. Se perustui William Shakespearen kolmiosaiseen Henrik VI -näytelmään. Vuonna 1991 samassa paikassa esitettiin Kievarin, Marja-Kaarina Mykkäsen ja Siikalan dramatisointi muinaiskreikkalaisen Aiskhyloksen Oresteiasta.
Vuonna 1994 Siikala johti Raivoisien Ruusujen kansainvälistä teatterifestivaalia Raamattu 1994 ja ohjasi siihen Suomen osuutena Rakel ja Heidi Liehun kirjoittaman näytelmän Eeva. Siikala ohjasi Raivoisien Ruusujen ja Svenska teaternin yhteistyönä esityksen Sex roller söker en kvinna (1993) ja yhteistyönä Suomen kansallisteatterin kanssa Maria Jotunin teksteistä esityksen Onnenseitti (1994) .
Teatteri Raivoisien Ruusujen toiminta loppui vuonna 2001 rahoituksen puutteeseen  teatterin toimittua vuosina 1998-2000 Fredrikintorin näyttämöllä, minne tuotettiin ensisijaisesti eri tahojen tekemiä pienesityksiä. Marja Kaarina Mykkäsen toimittama kirja Raivoisat Ruusut -teatteriseikkailu (Pohjoinen, 1996) dokumentoi kuvin ja tekstein Suomen kuuluisimman naisteatterin alkuvuosien historian.
Ura > Kassandra ry

Vuosina 1998-2000 Siikala johti käynnistämäänsä Taiteen ja tieteen monikulttuurista tutkimushanketta Kassandra 2000, joka oli yksi Helsingin kulttuurikaupunkivuoden suuria projekteja ja päättyi vuoden 2000 aikana yleisöesityksiin. Yksi niistä oli Siikalan ohjaama Sateenkaari Katajanokan konepajassa.
Vuonna 2002 Siikala perusti Monikulttuurisen taideyhteisön Kassandra, jonka  johtajana hän toimi kymmenen vuotta. Monikulttuurisen taidetyön keskukseksi kasvanut Kassandra järjesti monikulttuurisia taidetyöpajoja naisille, lapsille, koululaisille, teinitytöille sekä tuotti teatteriesityksiä ja taideohjelmia.
Siikala on ohjannut Aleksanterin teatteriin Kassandran tuottaman ja Riikka Takalan ja Kaisa Widenojan kirjoittaman Aina jonkun tytär (2004) sekä yhdessä miehensä Bengt Ahlforsin kanssa kirjoittamansa Zambezin (2008), joissa molemmissa on käsitelty kulttuurien kohtaamisia ja joiden molempien näyttelijäkunta on ollut monietninen sekä Korjaamo Teatteriin Sofokleen Antigonen (2011), jossa oli värisokea roolijako.lähde?
Palkinnot ja tunnustukset

1968 Villimies (Lappeenranta)
1988 Tampereen Teatterikesän kunniamaininta
1991 Valtion näyttämötaidepalkinto
1993 Suomen kulttuurirahaston palkinto
1997 Yleisradion tasa-arvotoimikunnan erityistunnustus
1999 Pro Finlandia -mitali
1999 Vuoden uusmaalainen
2000 Naisen teko -kunniamaininta
2002 Etnon hyvän tahdon lähettiläs (edelleen)
2000 Suomen Punaisen Ristin Inhimillinen kädenojennus Raivoisille Ruusuille
2006 Villa Karon Pronssinen pantteri
2007 Suomen Teatteriohjaajaliiton hopeinen ansiomitali
2008 Jenny ja Antti Wihurin säätiön tunnustuspalkinto Kassandra ry:lle
2008 Suomi-palkinto Kassandralle
2009 Suomen Valkoisen Ruusun I luokan ritarimerkki
2011 Sadankomitean rauhanpalkinto
Aiheesta muualla

Riitta Siikala Kassandran sivuilla (Arkistoitu – Internet Archive)
Mikkola, Kaisu: / Siikala, Ritva Kansallisbiografia-verkkojulkaisu (maksullinen). 23.3.2011. Helsinki:  Suomalaisen Kirjallisuuden Seura. Viitattu 6.12.2013.
| --- | --- |
Auktoriteettitunnisteet: Henkilöt :  Kansallisbiografia  Uppslagsverket Finland  Biografiasampo
Heli Backman

Heli Backman
Heli Backman (s. 1970) on Maatalousyrittäjien eläkelaitos Melan toimitusjohtaja. Backman aloitti tehtävässään alkuvuodesta 2023. Ennen siirtymistään Melaan Backman toimi ylijohtajana sosiaali- ja terveysministeriössä.
Ura

Backman on koulutukseltaan oikeustieteen maisteri (1997) Turun yliopistosta.
Backman on työskennellyt työttömyyskassan johtajana vuosina 1997–2000. Tämän jälkeen hän toimi vuoteen 2008 saakka eläkkeisiin liittyvissä asiantuntijatehtävissä sosiaali- ja terveysministeriössä, sisäasiainministeriössä sekä valtiovarainministeriössä. Backman on toiminut eläkevakuutusyksikön johtajana sosiaali- ja terveysministeriössä 2009–2017, johtajana Eläketurvakeskuksessa 2017–2020 sekä osastopäällikkönä sosiaali- ja terveysministeriön sosiaaliturva- ja vakuutusosastolla 2020–2022.
Melan toimitusjohtajaksi Backman siirtyy edellisen toimitusjohtajan, Päivi Huotarin, jäädessä eläkkeelle.
Luottamustehtävät

Backman on hallituksen jäsen Työeläkevakuuttajat TELAssa (2023–) sekä Pellervon taloustutkimuksessa (2023–). Lisäksi hän on vuodesta 2023 toiminut jäsenenä Eläketurvakeskuksen edustajistossa.
Backman oli Tapaturmavakuutuslaitosten liitto TVK:n hallituksen jäsen vuosina 2023–2024 sekä on toiminut muun muassa johtokunnan jäsenenä Finanssivalvonnassa vuosina 2020–2022, hallituksen jäsenenä Kansaneläkelaitoksessa vuosina 2020–2021 sekä Melan valtuuskunnan varapuheenjohtajana vuosina 2018–2020.
BYD

| BYD |
| --- | --- |

Tunnuslause:  Build Your Dreams (suom. Rakenna unelmasi)
Yritysmuoto:  pörssiyhtiö
Osake:  HKSE: 1211, SZSE: 002594
Markkina-arvo:  20,9 mrd. USD (5/2015)
ISIN:  CNE100000296
Perustettu:  1995
Toimitusjohtaja:  Chuan-Fu Wang
Puheenjohtaja:  Chuan-Fu Wang
Avainhenkilöt:  Jing-Sheng Wu (CFO)
Kotipaikka:  3009 BYD Road, Pingshan, Shenzhen 518118, Kiina
Toimiala:  autoteollisuus, akkuteollisuus, elektroniikan komponenttivalmistus
Liikevaihto:   80,014 mrd. CNY (2015)
Nettotulos:   2,829 mrd. CNY (2015),  eli noin 428,3 milj. USD (2015)
Henkilöstö:  187 028 (2014)
Tytäryhtiöt:  useita, mm. BYD Auto, BYD Electronic
Kotisivu:  www.byd.com.cn
Infobox OKVirheellinen NIMI-arvo: 
BYD (täydellisemmin BYD Company Limited; kiin. 比亚迪股份有限公司; BYD on lyhenne sanoista "Build Your Dreams") on vuonna 1995 perustettu kiinalainen teollisuuskonserni, jonka ensisijainen liiketoiminta-alue on autoteollisuus, mutta yhtiö on myös hyvin suuri kannettavien laitteiden akkuvalmistaja. Lisäksi sillä on laajaa matkapuhelin- ja elektroniikkateollisuuden osavalmistusta. BYD-konsernin kotipaikka on Shenzhen. Yhtiö työllistää yli 187 000 henkeä (2014).
BYD on laskutavasta riippuen maailman suurin tai toiseksi suurin sähköautovalmistaja.
Yhtiömuodoltaan autokonserni on julkinen osakeyhtiö. BYD Company Limitedin osake noteerataan sekä Shenzhenin että Hongkongin pörsseissä. Maailman suurimpien yritysten Forbes Global 2000 -listan vuoden 2015 vertailussa BYD luokiteltiin useilla mittareilla arvioituna Kiinan 96. ja maailman 1037. suurimmaksi julkisesti noteeratuksi yhtiöksi.
Konserni valmistaa ja myy polttomoottori-, hybridi- ja sähköautoja, autoteollisuuden osia sekä sähkökäyttöisiä trukkeja. Yhtiö vuokraa sähköautoja ja on mukana taksitoiminnassa. Toiseksi yhtiö valmistaa ja myy litiumioni- ja nikkeliakkuja matkapuhelimiin, sähkötyökaluihin ja kannettaviin laitteisiin. BYD-konsernin valmistamia litiumioniakkuja käyttävät kannettavissa laitteissaan muun muassa Samsung, LG, Huawei, Lenovo, ZTE ja TCL. Konsernin tietotekniikan ja matkapuhelinten komponenttituotanto valmistaa muovi- ja metalliosia, elektroniikan osia ja mikroeletroniikan komponentteja, integroituja piirejä, taipuisia piirilevyjä, matkapuhelinnäppäimistöjä, LED-näyttöjä, LED-lamppuja, latureita, liittimiä, UPSeja, tasavirtalähteitä, aurinkoenergialaitteistoja, matkapuhelinosia ja matkapuhelimien testilaitteita, matkapuhelinten ja kannettavien tietokoneiden koteloita. Yhtiö asentaa kuoria, näppäimistöjä ja muita osia matkapuhelimiin. Yhtiö myös suunnittelee, valmistaa ja myy aurinkovoimalaitoksia. Konserni toimii tai on toiminut alihankkijana monille tunnetuille laitevalmistajille, kuten Samsung, Apple, Nokia, HP, HTC, Huawei ja Toshiba.
Tytäryhtiöitä > BYD Electronic

Matkapuhelinten osia valmistava ja laitteiden kokoonpanoa tarjoava tytäryhtiö BYD Electronic (International) Company Limited on BYD-konsernin Hongkongin pörssissä noteerattu tytäryhtiö. Yhtiö valmistaa esimerkiksi matkapuhelinten kuoria, mekaanisia rakenteita ja näppäimistöjä (muun muassa Nokian Lumia -puhelimiin).
Tytäryhtiöitä > BYD Auto

Yhtiön autoteollisuuteen keskittynyt tytäryhtiö on BYD Auto. Yhtiön oma automerkki on BYD. Vuonna 2015 Kiinan eniten sähköautoja myynyt autonvalmistaja.
Tytäryhtiöitä > Denza

BYD:illä oli 50 prosentin osuus Daimler AG:n kanssa perustetusta yhteisyrityksestä (Shenzhen BYD Daimler New Technology Co., Ltd.), joka kehittää ja valmistaa Denza-automerkillä korkean hintaluokan sähköautoja erityisesti Kiinan kaupunkeja ajatellen. Yhtiö perustettiin 2011. Autojen myynti alkoi vuonna 2014. Joulukuussa 2021 BYD nosti omistusosuutensa 90 prosenttiin ja syyskuusta 2024 lähtien BYD omistaa Shenzhen Denza New Energy Automobile Co., Ltd:n kokonaan. Vuonna 2024 valmistui 200 000. Denza-merkkinen auto ja Euroopan-myyntiä aloitellaan.
BYD:n automerkit Fang Cheng Bao ja Yangwang kuuluvat myös Denzaan. Fang Cheng Bao Bao 5 -katumaasturia myydään Euroopassa Denzana.
YangWang keskittyy konsernin kalleimpiin ja teknisesti edistyksellisimpiin autoihin. YangWangin malleja ovat U8-maasturi, U9-urheiluauto ja U7-edustusauto.
Historiaa

Yhtiö perustettiin vuonna 1995. Litiumioniakkujen valmistus käynnistettiin 1997. Vuonna 2000 yhtiöstä tuli Motorolan ja vuonna 2001 Nokian matkapuhelinten akkutoimittaja. Vuonna 2002 yhtiö listautui Hongkongin pörssiin. Sittemmin yhtiö sai haltuunsa puolet maailman matkapuhelinakkujen valmistuksesta.
Vuonna 2003 perustettiin BYD Auto yritysoston seurauksena. Vuonna 2005 valmistettiin ensimmäiset BYD F3 -automallit. Seuraavana vuonna esiteltiin tästä kehitetty, 350 kilometrin toimintasäteeseen pystyvä BYD F3e -sähköauto. Vuonna 2006 yhtiö myi kaikkiaan runsas 63 000 autoa. Vuonna 2007 yhtiö perusti autotehtaan myös Intiaan. Vuonna 2013 konserni myi jo 506 189 autoa. Yhtiö on noussut erääksi kappalemääräisesti eniten sähköautoja maailmassa myyvistä autonvalmistajista.
Saksalaisen Kiel-instituutin selvityksen mukaan  BYD on saanut kotimaastaan valtiontukia ainakin 3,4 miljardin euron edestä. Näiden tukien lisäksi BYD hyötyy muun muassa paikallisten akkuvalmistajien tukiaisista ja autonostajille tarjottavista hinnan hyvityksistä. Kiinalaisille yrityksille maksettavat tuet ovat auttaneet yrityksiä kasvamaan nopeasti, hallitsemaan sikäläistä markkinaa ja laajenemaan EU-markkinoille.
BYD-merkkisiä sähköbusseja nähtiin Suomessa ensimmäistä kertaa heinäkuussa 2021 Turussa, ja pian BYD-busseilla liikuttiin myös Helsingissä. BYD-henkilöautojen tuonti Suomeen aloitettiin täyssähköisellä T3-pakettiautolla vuonna 2022. Autojen maahantuonnista vastaa norjalainen RSA. Vuonna 2023 BYD avasi esittelytilan Espoon Tapiolan kauppakeskus Ainoaan ja Autokeskus aloitti BYD-jälkeenmyyjänä Vantaalla ja Raisiossa.  Henkilöautojen myynti aloitettiin kolmella mallilla, jotka olivat pieni sähkömaasturi Atto3, iso maasturi Tang ja perinteisen porrasperän muotoinen Han. Sen jälkeen myyntiin tulivat mallit Dolphin ja Seal.
Teknikens Världin testissä vuonna 2024 BYDin nelivetoisena mainostettu Suomessakin myynnissä ollut sähköautomalli BYD Seal Excellence AWD paljastui takavetoiseksi. BYD korjasi takavetoiset autot nelivetoisiksi ohjelmistopäivityksellä.
Puutteet yritysvastuussa

Sunrise Projectin kampanjassa nimeltä Lead the Charge automerkkejä arvioitiin sen perusteella, miten yhtiöt itse viestivät tuotantoketjuistaan ulospäin. Vertailussa BYD ja toinen kiinalainen valmistaja Chery saivat kaikissa kategorioissa huonoimman mahdollisen arvosanan.
Vuonna 2016 yhtiö jäi kiinni lapsityövoiman hyödyntämisestä. Amnesty seurasi Kinshasan Kongon Katangan maakunnassa sijaitsevan epävirallisen kobolttikaivoksen tuotantoketjua. Kaivoksella työskenteli nuorimmillaan seitsemänvuotiaita lapsia. Kobolttia päätyi muun muassa BYD:n tuotteisiin, mutta yhtiö kieltäytyi kommentoimasta asiaa Amnestylle.
Automallit Suomessa

Han-mallia vastaavia muiden valmistajien automalleja ovat Hyundai Ioniq 6, Volkswagen Arteon, Volkswagen ID.7 ja Mercedes-Benz EQE
Dolphin on pienehkö viistoperä. Sen kilpailijoita on mm. Volvo EX30.
Seal on keskihintainen virtaviivainen porrasperä. Sen kilpailijoihin kuuluu Tesla Model 3
Atto 3 on crossover
Tang on iso katumaasturi.
BYD Sealion 7 on katumaasturi, jonka pääkilpailijoita ovat Tesla Model Y sekä Volkswagen-konsernin coupémaiset sähkökatumaasturit, Škoda Enyaq Coupé ja Volkswagen ID.5.
Han
Atto 3
Tang
Seal
Dolphin
BYD Sealion 7 Premium vm. 2024
Kuvia

BYD F3 -henkilöauto oli tammikuussa 2016 BYD-yhtiön myydyimpiä automalleja (2014).
BYD S7 -kaupunkimaasturi (2014).
BYD Qin (2013).
BYD Tang (2014).
BYD e6 -sähköauto.
Denza NEV (2013).
Sähkökäyttöinen BYD M3 -pakettiauto (2014).
BYD ebus -sähköbussi Bonnin kaupunkiliikenteessä Saksassa.
BYDin sähköbussi Rio de Janeirossa (2015).
BYD-sähköbussi Turussa.
Aiheesta muualla

Kuvia tai muita tiedostoja aiheesta BYD Wikimedia Commonsissa
https://byd-suomi.fi/
byd.com, yhtiön kansainvälinen sivusto (englanniksi) (byd.com)
Products - Build Your Dreams (BYDin komponenttituotannon tuotteita) (englanniksi) (bydit.com)
Steve Hanley: BYD Sold The Most Plug-In Cars In 2015 (20.1.2016) (englanniksi) (cleantechnica.com)
Matt Sheehan: How China’s Electric Car Dreams Became A PR Nightmare In America (4.1.2014) (englanniksi) (huffingtonpost.com)
Pentti J. Rönkkö: IL Kiinassa: Ainutlaatuisessa ensikoeajossa uusi automerkki Denza (14.11.2014) (iltalehti.fi)
First break all the rules (15.4.2010) (englanniksi) (economist.com)
Kiistolan pesäpallostadion

| Kiistolan pesäpallostadion |
| --- | --- |

Rakennuksen tiedot
Sijainti:  Rannanjärventie 93 62375 Ylihärmä
Koordinaatit:  63.130640°N, 22.794180°E
Omistaja:  Kauhavan kaupunki
Kenttä:  hiekkatekonurmi
Käyttäjät
 Pesäpallo:   Ylihärmän Pesis-Junkkarit 
Lisää rakennusartikkeleitaArkkitehtuurin teemasivulla
Kiistolan pesäpallostadion on Kauhavan Ylihärmässä sijaitseva pesäpallokenttä. Ylihärmän Pesis-Junkkarit pelaa kentällä kotiottelunsa. Kentän yleisöennätys on syntynyt 19. toukokuuta 1996 kun YPJ:n ja SiiPen välistä ottelua oli seuraamassa 1852 katsojaa.
Kiiskala

| Kiiskala Тисколово, Tiskolovo |
| --- | --- |
 Kiiskalan kylää vuonna 2021.
 Kiiskala
 Koordinaatit: 59°43′7″N, 28°1′54″E 
Valtio:  Venäjä
Federaatiosubjekti:  Leningradin alue
Piiri:  Jaaman piiri
Kunta:  Laukaansuu
Ensimmäinen maininta:  1571
Hallinto:  
 – Asutustyyppi:  kylä
Väkiluku (2010):  26
Infobox OKVirheellinen NIMI-arvo: 
Kiiskala (ven. Ти́сколово, Tiskolovo) on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen länsiosassa Narvanlahden rannalla 22 kilometriä Laukaansuusta luoteeseen. Vuonna 2010 kylässä oli 26 asukasta.
Kiiskalan talot sijaitsevat Suomenlahden muinaisen rantavallin ja meren välisellä kapealla kaistaleella. Kylän edustan saarista suurin on Parissaluoto (ven. Borisluda). Pohjoispuolella on Liivarannaksi kutsuttu pitkä hiekkaranta ja idässä nimensä mukainen Suursuo (Bolšoje boloto). Kylän eteläpuolella on entisen pioneerileirin rauniot sekä Kurkolanniemen korkein kohta Linnamäki (gora Gorodok).
Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä Kiškino. 1580-luvun ruotsalaismiehityksen aikana se esiintyy muodossa Kÿskella ja vuosina 1618–1623 autiona nimellä Kischala. Myöhemmin kylän asukkaat olivat Kosemkinan luterilaiseen seurakuntaan kuuluneita inkerinsuomalaisia. 1860-luvulle saakka he olivat tilanomistajan maaorjia. Kylän alkuperäisiä sukuja ovat Merinen, Mäkinen, Pilli ja Saunanen. Vuonna 1899 Kiiskala kuului kyläkuntana Narvusin volostiin. Sen 89 asukasta olivat kaikki luterilaisia suomalaisia.
Neuvostoaikana Kiiskala kuului Konnun kyläneuvostoon. Kylän pääelinkeino oli kalastus. 1930-luvun lopussa rakennettiin Kiiskalan ohi kulkeva mukulakivitie, joka on edelleen käytössä. Niemimaan kärjessä sijainneeseen puna-armeijan tukikohtaan johtaneesta rautatiestä muistuttaa entisen aseman nimi Pjatiletka. Vuonna 1939 kylässä oli 161 asukasta.
Toisen maailmansodan aikana saksalaiset siirsivät Kiiskalan asukkaat Suomeen. Neuvostoliittoon palattuaan heidät karkotettiin sisä-Venäjälle. Ensimmäiset kanta-asukkaat pääsivät palaamaan kylään 1950-luvulla. Vuonna 1958 siellä oli 82 asukasta. Nykyään Kiiskala on vain muutaman vakituisen asukkaan kylä, mutta kesäisin sen väkiluku kasvaa moninkertaiseksi. 1990-luvulla siellä asui vielä muutamia inkerinsuomea taitavia vanhuksia. Nykyään Kiiskalaan palaa kesän ajaksi muutamia Suomessa asuvia inkerinsuomalaisia.
Aiheesta muualla

Savijärvi, Ilkka ja Muusa & Heikkinen, Janne: Vot, ihminen tahtoo kotimaalle: Länsi-Inkerin kieltä ja kohtaloita.  Joensuu:  Joensuun yliopisto, humanistinen tiedekunta & Joensuu University Press, 1996.
Roope Ankka

| Roope Ankka |
| --- | --- |
 Roope Ankka Don Rosan piirtämänä
Luoja(t):  Carl Barks
Näyttelijä(t):  Dallas McKennon (1960)  Bill Thompson (1967)  Alan Young (1974–2016) Will Ryan (1986) John Kassir (2016–) David Tennant (DuckTales (vuoden 2017 sarja)   Eric Bauza (2018)   Enn Reitel (Kingdom Hearts III)  Suomeksi  Matti Ranin (1983)  Pekka Autiovuori (1990-luvulla, 2013–)  Seppo Mäki (1999-2004)
Ensi- esiintyminen:  ”Joulu Karhuvuorella”, 1947 (kronologisesti ”Klaaninsa viimeinen”, 1997)
Kustantaja:  Disney (useita kustantamoita, joilla lisenssi)
Henkilötiedot
Ammatti:  liikemies, pankkiiri ja sijoittaja
Ikä:  noin 80
Kotipaikka:  Syntynyt 1867 Glasgow’ssa, Skotlannissa
Asuinpaikka:  Ankkalinna, Calisota, Yhdysvallat
Luonteenpiirteet:  Taitava liikemies, maailman rikkain ankka
Suhteet
Muut sukulaiset:  Aku Ankka, siskonpoika   Tupu, Hupu ja Lupu, siskontyttären pojat   Della Ankka, siskontytär   MacAnkan klaani
Tutut:  Skotti McTerrier, Kultu Kimallus, Iines Ankka, Pelle Peloton, Riitta Hanhi, Neiti Näpsä, Juuso
Infobox OKNimi-testi OK: 
Roope Ankka eli Roope-setä (engl. Scrooge McDuck tai Uncle Scrooge) on sarjakuvataiteilija Carl Barksin vuonna 1947 luoma sarjakuvahahmo, joka seikkailee Disneyn sarjakuvamaailmassa. Hahmo on esiintynyt myös animaatioissa. Roopea pidetään yleisesti Barksin lukuisista luomuksista merkittävimpänä. Vuodesta 1952 lähtien Roopella on ollut Yhdysvalloissa oma nimikkolehti nimeltä Uncle Scrooge, ja vuonna 1978 Suomessa julkaistiin Roope-setä-lehden ensimmäinen numero.
Roope Ankka on maailman rikkain ankka, joka elää Ankkalinnan kaupungissa ja säilyttää valtaisia rahavarojaan rahasäiliöksi kutsutussa rakennuksessa. Hän on ammatiltaan liikemies, pankkiiri ja sijoittaja. Roope Ankka omistaa suurimman osan Ankkalinnan yrityksistä ja kaupoista. Suuresta omaisuudestaan huolimatta Roope on hyvin saita. Hänen rakkain rahansa on ensilantti, kolikko, jonka hän ansaitsi ensimmäisenä työnteolla. Toisinaan Roope-tarinat kuvaavat seikkailuja, joissa Roope siskonpoikansa Aku Ankan sekä siskontyttären poikien Tupun, Hupun ja Lupun kanssa metsästää kadonneita aarteita. Barksin mukaan syy Roopen suosioon ovat hänen rahavaransa, jotka kiehtovat ihmisten mieliä.
Suomeksi Roopen sukunimi on vakiintuneesti käännetty Ankaksi. Muissa yhteyksissä, kuten hänen sukuhistoriaansa viitattaessa, McDuck on yleensä käännetty MacAnkaksi.
Hahmo > Luonteenpiirteitä

Kuten hänen siskonpoikansa Aku, Roope on myös luonteeltaan kärttyisä, mutta hänellä ei ole yhtä vahva temperamentti kuin Akulla. Roope on äärimmäisen saita, joskus myös vähän häijy. Varsinkin varhaisissa Barksin Roope-tarinoissa hän huijaa siskonpoikaansa Akua julmillakin tavoilla, kohtelee tätä säälimättömästi ja jopa vielä nöyryyttää tätä. Sekä Don Rosan tarinoissa että italialaistaiteilijoiden tarinoissa Roope tuntuu olevan Akulle vihollinen, kun taas Carl Barks laittoi Roopen, Akun ja poikien maailmalle aarteita etsimään hyvässä hengessä. Roope ei kuitenkaan toimi yhtä roistomaisesti ja häikäilemättömästi kuin esimerkiksi arkkivihollisensa Kulta-Into Pii, joka ansaitsi omaisuutensa nimenomaan epärehellisin keinoin. Kuitenkin, Roope on ystävällinen hahmo ja hänen kovan kuorensa alta paljastuu tunteellinen henkilö. Roope on aina ollut myöhemmissä tarinoissa seikkailunhaluinen, ja hänen rahasäiliönsä lantit ovat muistoja seikkailusta ja perhe on tärkeämpi. Roope siis voi olla siskonpoikansa Akun tavoin yhtä hyvin tarinan sankari tai konna, toisin kuin esimerkiksi aina hyveellinen Mikki Hiiri. Hän ei ole kuitenkaan Akun tavoin leppymätön tai pohjimmiltaan vihamielinen sukulaisilleen. Hänellä on myös erityisen tulenarka viharakkaussuhde siskonpoikaansa Akun kanssa. Hän on myös sitkeä ja periksiantamaton, joka lannistuu ani harvoin. Roope on hyvin äkkipikainen ja aggressiivinen Don Rosan tarinoissa. Hänellä on toimistossaan buurisodan (suomennoksissa Suomen sodan) aikainen kanuuna eli Pertta sekä väkipyssy eli ”tussari”.
Hahmo > Kielet

Roope puhuu äidinkielenään englantia. Vuosikausien matkustamisen ansiosta hän kuitenkin on oppinut puhumaan myös monia muita kieliä, kuten arabiaa, espanjaa, indonesiaa, ruotsia, hollantia, saksaa, polynesiaa ja useita kiinalaisia murteita sekä monia kuvitteellisia kieliä. Hän osaa myös lukea arabialaista kirjaimistoa ja egyptiläisiä hieroglyfejä. Suomennoksessa Roope tietysti puhuu suomea, kieltä jota hän Sammon salaisuuden mukaan oppi aikoinaan käydessään porokauppaa Lapissa.
Hahmo > Viholliset

Elämänsä aikana Roope on hankkinut itselleen monia vihamiehiä. Maailman rikkaimman miehen arvonimestä hänen kanssaan kilpailevat jatkuvasti Kulta-Into Pii ja Kroisos Pennonen, mutta Roope onnistuu jatkuvasti voittamaan kilpailijansa. Roopen mittavia rahavaroja yrittää jatkuvasti varastaa konnajoukkio Karhukopla. Velhotar Milla Magia yrittää kaapata Roopen ensilantin, sulattaa sen Vesuviuksen uumenissa ja tehdä siitä voimakkaan taika-amuletin, joka antaisi hänelle Midaan kosketuksen.
Don Rosan luoma ranskalainen mestarivaras Arpin Lusène alias Musta Ritari yrittää varastaa Roopen rahat, tai ainakin saada ne katoamaan, jotta lehdistö pitäisi häntä historian suurimpana varkaana. Roopesta on myös kiinnostunut italialaisissa tarinoissa esiintyvä Riitta Hanhi, jonka tavoitteena on mennä naimisiin Roopen kanssa. Muita maininnan arvoisia Roopen vastustajia ovat P. J. Petkunterä, S. Petkunterä, Nikke Näykkä, Junttapurin maharadža ja Kasperi Ketkunterä.